Document ID: 32000D0556

Kommissionens beslutning
af 7. september 2000
om ændring af Rådets direktiv 82/894/EØF om anmeldelse af dyresygdomme inden for Fællesskabet
(meddelt under nummer K(2000) 2494)
(EØS-relevant tekst)
(2000/556/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 82/894/EØF af 21. december 1982 om anmeldelse af dyresygdomme inden for Fællesskabet(1), senest ændret ved Kommissionens beslutning 98/12/EF(2), særlig artikel 5, stk. 2, første led, og
ud fra følgende betragtninger:
(1) Det system for anmeldelse af dyresygdomme, som gennemfører direktiv 82/894/EØF, er blevet ajourført, og det er hensigtsmæssigt at revidere systemet. Det er ikke længere nødvendigt at sende oplysninger vedrørende restriktioner via dette system.
(2) "Fjærkræpest" (fowl plague) er af Det Internationale Kontor for Epizootier (OIE) blevet omdøbt til "aviær influenza" og "Teschenersyge" er blevet omdøbt til "Porcin enteroviral encephalomyelitis", og listen over sygdommene må derfor ændres.
(3) Af hensyn til klarheden er det hensigtsmæssigt at sammenskrive de tidligere ændringer ved at ajourføre og udskifte alle bilagene.
(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilag I og II til direktiv 82/894/EØF affattes som angivet i bilagene til denne beslutning.
Artikel 2
Denne beslutning får virkning fra den 1. januar 2001.
Artikel 3
Denne beslutning er rettet til medlemsstaterne.
Udfærdiget i Bruxelles, den 7. september 2000.

Labels: 12
0
6